open-index/open-wikipedia-markdown huggingface dataset:
Τεσσεράκτιο

[thumb|Προβολή ενός περιστρεφόμενου τεσσερακτίου σε [δισδιάστατος χώρος|δισδιάστατο προβολικό χώρο που δίνει την εντύπωση του τρισδιάστατου. Αυτό το τεσσεράκτιο είναι στερεό και δεν αλλάζει σχήμα: αυτό που αλλάζει είναι η προβολή του.]]

Στη γεωμετρία, **τεσσεράκτιο** ονομάζεται το θεωρητικό γεωμετρικό στερεό τεσσάρων διαστάσεων, το τετραδιάστατο ανάλογο του κύβου.

Ο όρος προέρχεται από τις ελληνικές λέξεις "τέσσερις ακτίνες". Επίσης, ονομάζεται και 4-κύβος (υπερκύβος σε τετραδιάστατο χώρο).

Το τεσσεράκτιο έχει 32 ίσες ακμές, 16 κορυφές, οι ακμές του σχηματίζουν 24 ίσα τετράγωνα, και σε αυτό διακρίνονται 8 ίσοι κύβοι. Όλες του οι γωνίες είναι ορθές, παρόλο που ο τρόπος προβολής του δημιουργεί την ψευδαίσθηση ότι δεν είναι. Η ίδια ψευδαίσθηση δημιουργείται όταν ένας κύβος παρατηρείται σε δισδιάστατο προβολικό χώρο.

Το σχήμα του τεσσερακτίου είναι δύσκολα αντιληπτό, η προβολή του όμως στον τρισδιάστατο χώρο -με μορφή ολογράμματος ή άλλων μέσων- καθιστά πιο εύκολα αντιληπτή την δομή και την φύση του.

Κατηγορία:Τετραδιάστατη γεωμετρία
Κατηγορία:Κύβοι
Κατηγορία:Αλγεβρική τοπολογία
Μιχάλης Κονταξάκης

Ο **Μιχάλης Κονταξάκης** είναι ένας από τους εκπροσώπους της νέας γενιάς των Ελλήνων κιθαριστών.

Σπούδασε κιθάρα με τον Βασίλη Μαστοράκη, τον Κώστα Κοτσιώλη και τον Joaquin Clerch στο πανεπιστήμιο «Robert Schumman» στο Ντίσελντορφ.

Έχει διακριθεί σε μια σειρά από σημαντικούς διεθνείς διαγωνισμούς, μεταξύ των οποίων ξεχωρίζει το Α΄ Βραβείο στον διαγωνισμό κιθάρας «Francisco Tarrega» στο Benicascim της Ισπανίας το 2005.
Έχει πραγματοποιήσει ρεσιτάλ σε όλη την Ευρώπη ενώ έχει συμπράξει με σημαντικές συμφωνικές ορχήστρες σε Ελλάδα και εξωτερικό.

Έχει ηχογραφήσει CD για την εταιρεία Naxos με έργα Ponce, Martin, Clerch, Krenek, Tarrega, ενώ από το 2004 συνεργάζεται με τον Κροάτη κιθαριστή Ντέγιαν Ιβάνοβιτς.

Διδάσκει κιθάρα στην Αθήνα και σε masterclasses στην Ευρώπη. Είναι τακτικά καλεσμένος στο «Διεθνές Φεστιβάλ Κιθάρας Νάξου». Τα τελευταία χρόνια είναι βασικό μέλος του συγκροτήματος Encardia που γνωρίζει επιτυχία σε Ελλάδα και εξωτερικό ερμηνεύοντας μουσική της Κάτω Ιταλίας.

## Παραπομπές


## Εξωτερικοί σύνδεσμοι
* Μιχάλης Κονταξάκης, επίσημη ιστοσελίδα του καλλιτέχνη.

Κατηγορία:Έλληνες κιθαρίστες
Ιουλία Βλαστού

Η **Ιουλία Βλαστού** (**Julie Vlasto** πιο γνωστή σαν **Diddie Vlasto** - **Ντιντί Βλαστό**, πλήρες όνομα **Πηνελόπη-Ιουλία Βλαστού** και μετά το γάμο της **Πηνελόπη-Ιουλία Σερπιέρη**), (Μασσαλία 8 Απριλίου 1903 - Λωζάννη 2 Φεβρουαρίου 1985), ήταν Γαλλίδα αθλήτρια της αντισφαίρισης με ελληνική καταγωγή, πρωταθλήτρια Γαλλίας και Ολυμπιονίκης το 1924.

Γεννήθηκε στη Μασσαλία από Έλληνες γονείς τον Μιχαήλ Βλαστό και τη Ρεγγίνα Λιδωρίκη, είχε έναν μεγαλύτερο αδελφό τον Παντελή. Ο πατέρας της ήταν από τη Χίο και καταγόταν από την Κωνσταντινούπολη, σπούδασε στη Γαλλία, μόλις τελείωσε τις σπουδές του βρήκε δουλειά στον εμπορικό οίκο Ράλλη και εγκαταστάθηκε μόνιμα στη Μασσαλία. Ο Μιχαήλ ήταν μάλιστα συλλέκτης αρχαίων έργων τέχνης που μετά τον θάνατο του τα δώρισε στο αρχαιολογικό μουσείο της Αθήνας. Το 1927 ( 17 Φεβρουαρίου 1927) παντρεύτηκε τον Ιταλό Τζόνι Σερπιέρη, γιό του Φερνάνδου Σερπιέρη και της Λαυρίας Παχύ και εγγονού του Ιωάννη Βαπτιστή Σερπιέρη του επιχειρηματία που εκμεταλλεύτηκε πρώτος τα σημερινά μεταλλεία Λαυρίου. Εγκαταστάθηκαν στην Ελλάδα και έκαναν τρία παιδιά: την Πατρίτσια-Λαυρία συζ. Παπαδημητρίου, τη Σαβίνα Ι. Σερπιέρη και τον Φερνάνδο Ι. Σερπιέρη (περισσότερο γνωστό με το όνομα Φρέντυ Σερπιέρης).

## Καριέρα στο τένις
Ασχολήθηκε με το τένις από μικρή ηλικία, η μητέρα της Ρεγγίνα ήταν από τα πρώτα μέλη του Ο.Α.Α. και αθλήτρια της αντισφαίρισης, 20 χρονών το 1923 κατέκτησε το Τουρνουά της Νις, ήταν μέλος της Εθνικής Γαλλικής ομάδας. Στους Ολυμπιακούς αγώνες του 1924 στο Παρίσι ήταν δεύτερη και αργυρή Ολυμπιονίκης στο απλό γυναικών, στον τελικό έχασε από την Αμερικανίδα Έλεν Γουίλς με 2-0 (6-2, 6-2). Αντισφαιριστές στη Γαλλία ήταν επίσης και τα ξαδέλφια της Ιωάννης Βλαστός και ή Ρεγγίνα Βλαστού.

Συμμετείχε σε όλα τα μεγάλα τουρνουά της εποχής Ρολάν Γκαρός, Γουίμπλεντον και Όπεν Μελβούρνης. Στο διπλό γυναικών του Ρολάν Γκαρός ήταν νικήτρια το 1923, 1925, και 1926 και στο απλό γυναικών το 1923. Στο ίδιο τουρνουά φιναλίστ στο μεικτό διπλό το 1925 . Στο Γουίμπλετον καλύτερη παρουσία της ήταν στα ημιτελικά το 1926, σταμάτησε το τένις το 1931 ενώ ήταν αθλήτρια του Ο.Α. Αθηνών.

## Διακρίσεις

* **Ρολάν Γκαρός**
:Απλό γυναικών:
::Νικήτρια: 1924
:Διπλό γυναικών:
::Νικήτρια: 1923, 1925, 1926
:Μεικτό διπλο:
::Φιναλίστ: 1925

* **Ολυμπιακοί Αγώνες**
:Απλό γυναικών
::Αργυρό: 1924

* **[[Πρωτάθλημα αντισφαίρισης Ανατολικής Μεσογείου|Κύπελλο Ανατολικής Μεσογείου]]**
:απλό γυναικών
::Νικήτρια: 1930
:Διπλό μεικτό
::Νικήτρια: 1929, 1930
:Διπλό γυναικών
::Νικήτρια: 1930, 1931

Έχει τιμηθεί με το βραβείο της Λεγεώνας της τιμής, τα αθλητικά της ρούχα έχουν δωριστεί και εκτίθενται στο μουσείο του Ρολάν Γκαρός.

## Παραπομπές


## Πηγές
* Ελευθέριος Σκιαδάς, *Γυναικείος αθλητισμός στη σύγχρονη Ελλάδα*, Π.Α.Σ.Γ. Η Καλλιπάτειρα, Εκδόσεις Λαβύρινθος, Αθήνα 1998, ISBN 960-85466-9-9

## Εξωτερικοί σύνδεσμοι
* 

Κατηγορία:Γαλλίδες αθλήτριες της αντισφαίρισης
Κατηγορία:Ελληνίδες αθλήτριες της αντισφαίρισης
Κατηγορία:Γάλλοι Ολυμπιονίκες
Κατηγορία:Ιππότες της Λεγεώνας της Τιμής
Κατηγορία:Οικογένεια Σερπιέρη
Κατηγορία:Αθλητές του ΟΑΑ
Κατηγορία:Νικητές Γαλλικού Όπεν
Λένα Βαλαωρίτου - Σκαραμαγκά

Η **Λένα Βαλαωρίτου-Σκαραμαγκά** , (Αθήνα 1 Μαρτίου 1897 – Ιωάννινα 1967) ήταν Ελληνίδα αθλήτρια της Αντισφαίρισης.

## Βιογραφία

Γεννήθηκε στην Αθήνα και ήταν κόρη του Περικλή Βαλαωρίτη και της Ερριέτας Σκαραμαγκά. Παντρεύτηκε τον Ιβάν Σκαραμαγκά της γνωστής οικογένειας αλλά μετά από λίγα χρόνια χώρισαν. Ξεκίνησε το τένις σε πολύ μικρή ηλικία ενώ μέλη της οικογένειάς της ήταν ήδη μέλη και αθλητές στον Ο.Α. Αθηνών, μέλος του οποίου έγινε και η ίδια. 

Υπήρξε νικήτρια στα πανελλήνια πρωταθλήματα γυναικών του 1924 , 1928 και 1929, στο διπλό μεικτό το 1924 ,  νικήτρια και στο Κύπελλο αντισφαίρισης Ανατολικής Μεσογείου το 1926, 1927, και 1928, είχε συμμετάσχει και στο Βαλκανικό κύπελλο αντισφαίρισης. Επίσημα είναι η πρώτη Ελληνίδα που αγωνίστηκε σε Ολυμπιακούς αγώνες στο Παρίσι το 1924, εφόσον η Μεσολυμπιάδα του 1906 δεν αναγνωρίζεται επίσημα από τη ΔΟΕ. Σε αυτούς τους αγώνες δεν κατάφερε να διακριθεί και αποκλείστηκε από τον πρώτο γύρο στο απλό γυναικών. Στο κύπελλο Ανατολικής Μεσογείου ήταν νικήτρια στο διπλό γυναικών το 1927 και 1929. 

Διετέλεσε γενικός γραμματέας της τεχνικής επιτροπής αντισφαίρισης του ΣΕΓΑΣ από το 1920 έως το 1938 και πρόεδρος το 1929 - 1931. Απεβίωσε στα Γιάννενα όπου βρισκόταν για την οργάνωση αθλητικής εκδήλωσης.

## Παραπομπές


## Πηγές

* 
* 

Κατηγορία:Ελληνίδες αθλήτριες της αντισφαίρισης
Λενα
Κατηγορία:Αθλητές του ΟΑΑ
Ελένη Κοντοσταύλου - Νικολοπούλου

Η **Ελένη Κοντοσταύλου - Νικολοπούλου** (γαλλικά: Helene "Mile" Contostavlos) (Μασσαλία 1902 - 1963) , ήταν Γαλλίδα αθλήτρια της αντισφαίρισης με ελληνική καταγωγή, είχε αγωνιστεί μάλιστα και με την γαλλική, αλλά και την ελληνική εθνική ομάδα. 

Είχε γεννηθεί στη Μασσαλία από τον Αλέξανδρο Κοντόσταυλο και την Ιουλία Σκαραμαγκά, ήταν παντρεμένη με τον Ιωάννη (Jean) Νικολόπουλο, επίσης ελληνικής καταγωγής, γεννημένο στη Μασσαλία. Ο σύζυγος της προερχόταν από σημαντική Λαγκαδινή οικογένεια μεγαλεμπόρων σιτηρών, την οικογένεια Δημητρακοπούλου, και ήταν δισέγγονος του Δημητρίου Δημητρακοπούλου, αγωνιστή του 1821, μεγαλεμπόρου σιτηρών και ευεργέτη των Λαγκαδίων Η Ελένη ήταν δισεγγονή του Αλέξανδρου Κοντόσταυλου και ξαδέλφη της επίσης Ελληνογαλλίδας αντισφαιρίστριας Ιουλίας Βλαστού.

Είχε αγωνιστεί για τη Γαλλία σε πολλές διοργανώσεις. Στο τουρνουά του Γουίμπλετον καλύτερη παρουσία της ήταν το 1926 όταν έφτασε στα προημιτελικά και αποκλείστηκε από τη Βλαστού. Στο Ρολάν Γκαρός έφτασε στα ημιτελικά το 1925, όπου αποκλείστηκε από τη μετέπειτα νικήτρια Συζάν Λεγκλένν. 

Είχε εκπροσωπήσει τα ελληνικά χρώματα στους Ολυμπιακούς αγώνες του 1924 στο Παρίσι. Στο διπλό μεικτό με συμπαίκτη τον Π. Σκαραμαγκά πέρασαν στον δεύτερο γύρο χωρίς αγώνα εκεί όμως δεν αγωνίστηκαν λόγω ξαφνικής ασθένειας της Κοντοσταύλου. Από το 1927 ήταν αθλήτρια του Ο.Α. Αθηνών

## Παραπομπές


## Πηγές
* Ελευθέριος Σκιαδάς, *Γυναικείος αθλητισμός στη σύγχρονη Ελλάδα*, Π.Α.Σ.Γ. Η Καλλιπάτειρα , Εκδόσεις Λαβύρινθος, Αθήνα 1998, ISBN 960-85466-9-9
* Σύντομο βιογραφικό της από τον ΣΕΓΑΣ

Κατηγορία:Ελληνίδες αθλήτριες της αντισφαίρισης
Κατηγορία:Γαλλίδες αθλήτριες της αντισφαίρισης
Κατηγορία:Αθλητές του ΟΑΑ
Εγγραφή (υπολογιστές)

Μια **εγγραφή** (*record*) είναι ένας πολυπληθυσμιακός τύπος δεδομένων, ο οποίος απαρτίζεται από δύο ή περισσότερα *πεδία* (fields) ή *μέλη* (members) της δομής.

Σε αντίθεση με έναν πίνακα, στον οποίο κάθε στοιχείο έχει τον ίδιο τύπο δεδομένων, κάθε μέλος μιας δομής μπορεί να έχει τον δικό του τύπο, ο οποίος μπορεί να διαφέρει από τους άλλους τύπους.

Στη C, ο όρος δομή (*structure*) χρησιμοποιείται αντί του όρου εγγραφή.

## Αναφορές


## Πηγές
* Πολυδιάστατοι Πίνακες, Δομές, Ενώσεις, σελ. 38-49.
* Brian W. Kernighan, Dennis M. Ritchie. "Η Γλώσσα Προγραμματισμού C", Prentice-Hall (Ελληνική μετάφραση, εκδόσεις Κλειδάριθμος), 1988.
* Peter Bishop, *Computing Science*, 1991
* Γλώσσα C και Unix: Δομές στη C

Κατηγορία:Δομές δεδομένων
Σέρπα

Οι **Σέρπα** (Sherpa) είναι ορεινός λαός του Νεπάλ και της Πολιτείας Σικίμ της Ινδίας. Οι Σέρπα έχουν αποκτήσει παγκόσμια φήμη ως οδηγοί και αχθοφόροι στα Ιμαλάια. Ήταν οι πρώτοι άνθρωποι που έφθασαν στην κορυφή του όρους Έβερεστ (1953), και του όρους Κ2 το χειμώνα (2021).
 
Οι Σέρπα είναι απόγονοι μογγολοειδών εθνοτήτων του Θιβέτ και έφθασαν στο Νεπάλ κατά τον 17ο αιώνα. Υπολογίζονται σε 90.000 περίπου, ο πολιτισμός είναι θιβετικός και μιλούν μια Θιβετική γλώσσα. Δεν αποτελούν μια σαφώς καθορισμένη εθνική ομάδα και παλαιότερα περιλαμβάνονταν στους Μούτια, με τους οποίους σχετίζονται. Το όνομά τους σημαίνει «ο λαός που ζει στα ανατολικά». Είναι βουδιστές λαμαϊστές, είναι οργανωμένοι σε εξωγαμικά, πατρογραμμικά γένη, και ασκούν την πολυανδρία και την πολυγυνία.

Οι Σέρπα έχουν συμβάλει σε μεγάλο βαθμό στην κατάκτηση των υψηλότερων κορυφών των Ιμαλαΐων και οι Ευρωπαίοι αλπινιστές έχουν πολλές φορές αναφερθεί στις αλπινιστικές τους ικανότητες. Ζουν στις κοιλάδες του Νεπάλ, ψηλά επάνω στα Ιμαλάια. Κατά παράδοση καλλιεργούν δημητριακά και τρέφουν βόδια και γιακ. Κατά τη δεκαετία του 1920, οι πρώτοι Ευρωπαίοι ορειβάτες που ονειρεύτηκαν να κατακτήσουν τις κορυφές των Ιμαλαΐων προσέλαβαν Σέρπα ως αχθοφόρους για τη μεταφορά του εξοπλισμού τους. Έκτοτε, οι Σέρπα της γύρω από τα Ιμαλάια περιοχής μεταφέρουν ημιξυπόλητοι εκατοντάδες τόνους εφοδίων στις πλάτες τους (30-40 κιλά περίπου αντιστοιχούν σε κάθε ορειβάτη), ενάντια σε ανυπέρβλητα πολλές φορές εμπόδια, στελεχώνοντας τα όνειρα κατάκτησης των δυτικών και ρισκάροντας την ίδια τη ζωή τους για ένα μεροκάματο $10. Τα χρήματα που θα μαζέψουν σε μια αποστολή θα εξασφαλίσουν τα προς τα ζην για τους ίδιους και τις οικογένειές τους για 2-3 χρόνια.

Κατηγορία:Έθνη
Κατηγορία:Νεπαλέζοι
Κατηγορία:Ινδοί
Δωρίδα (Μικρά Ασία)

Η **Δωρίδα** (αρχαία ελληνικά: *[[Δωρίδα|Δωρίς]] η εν [[Μικρά Ασία|Ασία]]*) ή **Δωρική Εξάπολις** είναι ιστορική περιοχή στην οποία εγκαταστάθηκαν οι Δωριείς κατά τον Α' ελληνικό αποικισμό. Η περιοχή βρισκόταν νότια της Ιωνίας και περιλάμβανε τα νοτιοδυτικά παράλια της Μικράς Ασίας, την περιοχή της Καρίας και κυρίως την περιοχή γύρω από τον Κεραμεικό κόλπο, εκτεινόμενη από την χερσόνησο της Αλικαρνασσού και των τριών χερσονήσων Μύνδου, Κνιδίας και Ροδίας, καθώς και τα απέναντι νησιά του Αιγαίου, τα σημερινά Δωδεκάνησα.

Στην περιοχή αυτή οι Δωριείς ίδρυσαν έξι σημαντικές πόλεις που αργότερα αποτέλεσαν ένα είδος συνομοσπονδίας, ένα *[[Κοινό (αρχαιότητα)|κοινό]]*, την Δωρική εξάπολη. Οι πόλεις αυτές ήταν η Αλικαρνασσός και η Κνίδος, στο μικρασιατικό τμήμα, η Λίνδος, η Κάμειρος και η Ιαλυσός στο νησί της Ρόδου και η Κως στο ομώνυμο νησί. Οι περισσότερες πόλεις από αυτές είχαν ιδρυθεί από Δωριείς που προέρχονταν από την περιοχή της Αργολίδας. Όπως αναφέρει ο Ηρόδοτος η Αλικαρνασσός εκδιώχθηκε αργότερα από την εξάπολη όταν ο Αλικαρνασσέας Αγασικλής νίκησε στους αγώνες του Τροπίου Απόλλωνα και δεν αφιέρωσε το έπαθλο όπως ήταν καθιερωμένο αλλά το κράτησε για τον εαυτό του, κάτι που θεωρήθηκε μεγάλη ασέβεια από τις υπόλοιπες πόλεις, όπου και παρέμεινε στη συνέχεια ως Δωρική Πεντάπολη.

## Παραπομπές

[1.144.1] Το ίδιο έκαναν και οι Δωριείς της περιοχής που σήμερα λέγεται Πεντάπολη (παλιότερα όμως αυτή η ίδια ονομαζόταν Εξάπολις), που απαγορεύουν σ᾽ οποιονδήποτε από τους γείτονές τους Δωριείς να μπει στο Τριοπικό ιερό· αλλά και από τους δικούς τους αρνήθηκαν τη συμμετοχή σ᾽ όσους δε σεβάστηκαν τα νόμιμα του ιερού. [1.144.2] Γιατί παλιότερα, στους αγώνες που έκαναν προς τιμήν του Τριοπίου Απόλλωνος, έδιναν ως βραβείο στους νικητές χάλκινους τρίποδες, που όμως δεν επιτρέπονταν εκείνοι που τους έπαιρναν να τους βγάλουν έξω από το ιερό, αλλά έπρεπε να τους αφιερώσουν εκεί, στο θεό. [1.144.3] Κάποιος όμως από την Αλικαρνασσό (το όνομά του ήταν Ηγησικλής) που νίκησε, παραβίασε τη συνήθεια αυτή και παίρνοντας σπίτι του τον τρίποδα τον κρέμασε στον τοίχο. Γι᾽ αυτόν το λόγο οι πέντε πόλεις, η Λίνδος, η Ιήλυσος και η Κάμιρος, η Κως και η Κνίδος, αρνήθηκαν τη συμμετοχή στην έχτη πόλη, την Αλικαρνασσό. Αυτή λοιπόν είναι η ποινή που της επέβαλαν.
Δημήτριος Γολέμης

Ο **Δημήτριος Γολέμης** (Λευκάδα, 15 Νοεμβρίου 1874 - 9 Ιανουαρίου 1941) ήταν Έλληνας αθλητής του στίβου και Ολυμπιονίκης.

Συμμετείχε στους Α' Ολυμπιακούς αγώνες του 1896 στην Αθήνα , στα 800 μ και στα 1.500μ. Στα 800μ τερμάτισε τρίτος με επίδοση 02:28.0 και στα 1500μ έκτος. Μετά του Ολυμπιακούς αγώνες πήρε μέρος και στο πανελλήνιο πρωτάθλημα του 1899 όπου ήταν πρώτος στα 800. με νέο πανελλήνιο ρεκόρ 2:15.2.

Μετά τους Ολυμπιακούς Αγώνες, έγινε ένας καταξιωμένος οφθαλμίατρος που έφερε διαύγεια όρασης στους ασθενείς του με κυριολεκτική έννοια. Ωστόσο, οι διανοητικές του αναζητήσεις δεν κατέληξαν στην ιατρική - εμβάθυνε επίσης βαθιά στη φιλοσοφία και τη θεολογία, εξερευνώντας το αφηρημένο και το θεϊκό με το ίδιο σθένος που έφερε κάποτε στον ανταγωνισμό.

Όμως ως ποιητής ο Γκολέμης άφησε την πιο διαρκή κληρονομιά. Οι στίχοι του, εμποτισμένοι με το βάθος της φιλοσοφικής του ενόρασης και της πνευματικής του ενατένισης, ξεπέρασαν τα όρια της εποχής του. Αντλώντας από τις πλούσιες παραδόσεις της ελληνικής σκέψης και του ορθόδοξου μυστικισμού, ο Γκολέμης φιλοτέχνησε ποίηση που αντανακλούσε τόσο το μεγαλείο όσο και την ευθραυστότητα της ανθρώπινης ύπαρξης. Με αυτόν τον τρόπο, εξελίχθηκε από Ολυμπιονίκης του σώματος σε Ολυμπιονίκη της ψυχής - η ποίησή του εξασφάλισε μια θέση όχι μόνο στα χρονικά του αθλητισμού, αλλά στη διαρκή πολιτιστική μνήμη της Ελλάδας.

Έγραψε εννέα ποιητικές συλλογές μεταξύ 1909 και 1940. Γράφτηκε και ένας δέκατος τόμος αλλά τώρα θεωρείται χαμένος.

Ο Γκολέμης πέθανε σε κλινική του Πειραιά το 1941 μετά από όγκο στην κοιλιά του.

Άγαλμα του στήθηκε στον *«Κήπο των Ποιητών»* σε πλατεία της γενέτειράς του, τη Λευκάδα.

## Διακρίσεις
**Πανελλήνιο πρωτάθλημα**
:800μ.
::χρυσό:: 1899

***Ολυμπιακοί αγώνες**
:800μ
::Χάλκινο: 1896

## Παραπομπές


## Πηγές
*Σύντομο βιογραφικό του από τον ΣΕΓΑΣ http://www.olympics.segas.gr/olympics/gr/athletes/athlete2.asp?athlete_ID=1206

Κατηγορία:Έλληνες αθλητές δρόμων μεσαίων αποστάσεων
Κατηγορία:Αθλητές στίβου Α.Ο. Αθηνών
Κατηγορία:Έλληνες χάλκινοι Ολυμπιονίκες
Κατηγορία:Έλληνες αθλητές του στίβου στους Θερινούς Ολυμπιακούς Αγώνες
Κατηγορία:Αθλητές του στίβου στους Θερινούς Ολυμπιακούς Αγώνες 1896
Κατηγορία:Κάτοχοι μεταλλίων του Πανελλήνιου Πρωταθλήματος Στίβου
Κάτω Ποσειδωνία

Η **Ποσειδωνία** (ή Κάτω Ποσειδωνία) είναι οικισμός στην Νοτιοανατολική Αττική. Διοικητικά υπάγεται στον Δήμο Λαυρεωτικής. Απέχει 59 χιλιόμετρα από την Αθήνα μέσω των Μεσογείων (GR-89), και 72 χιλιόμετρα μέσω της παραλιακής Λεωφόρου Σουνίου (GR-91). Ακόμα, απέχει 4 χιλιόμετρα από την πόλη του Λαυρίου, και 5 χιλιόμετρα από το τουριστικό θέρετρο του Σουνίου. Κατά την απογραφή του 2001, οι κάτοικοι ήταν 794.

## Αρχαιότητα
Η Ποσειδωνία υπήρξε κατά την αρχαιότητα σπουδαίος οικισμός και πρωτεύουσα του Αρχαίου Δήμου Σουνιέων.
Σώζονται μάλιστα η Αρχαία Αγορά του Δήμου, στη συμβολή των οδών Ποσειδώνος και Αγίου Στυλιανού.
Ακόμα, διάσπαρτες βρίσκονται πολλές αρχαιότητες στην περιοχή, και στο "Βουνό του Μιχάλη", λόφος που βρίσκεται στα βορειοδυτικά της Ποσειδωνίας.
Τέλος, σώζονται κατά μήκος των ακτών του όρμου Πασά πολυβολεία από την κατοχή.

## Σήμερα
Σήμερα η περιοχή έχει οικιστικό και τουριστικό ενδιαφέρον. Μετά το 1972, όπου η Ποσειδωνία έγινε και επίσημα οικισμός, έχουν κτιστεί πολλές κατοικίες, που στη μεγάλη πλειοψηφία τους αποτελούν εξοχικές κατοικίες των Αθηναίων, ενώ μερικές αποτελούν μόνιμες κατοικίες.

## Λιμάνι Πασά
Το Λιμάνι του Πασά (Πασαλιμάνι) είναι η παραλία της Ποσειδωνίας. Πρόκειται για μια αμμώδη ακτή ιδιαιτέρου κάλλους, μήκους περίπου 500 μέτρων. Οδηγεί σε μια μικρή λιμνοθάλασσα, και στη συνέχεια στον Όρμο του Πασά, έναν όρμο με πεντακάθαρα νερά. Τους θερινούς μήνες το Λιμάνι του Πασά κατακλύζεται από λουόμενους που προτιμούν μπάνια σε σχετικά μικρές αποστάσεις από την πρωτεύουσα.

## Άγιος Στυλιανός

Ο Άγιος Στυλιανός είναι ένα μικρό ξωκλήσι στο κέντρο της Ποσειδωνίας. Χτίστηκε το 1961 και βρίσκεται στη συμβολή των οδών Αγίου Στυλιανού και Σειρηνών.

## Σύλλογοι
Στην περιοχή λειτουργούν δύο εξωραϊστικοί σύλλογοι, η "Ποσειδωνία" και ο "Ποσειδών". Ακόμα, υπάρχει ο "Γλάρος", σύλλογος αλιέων της Ποσειδωνίας.

Κατηγορία:Χωριά της περιφερειακής ενότητας Ανατολικής Αττικής
Κατηγορία:Δήμος Λαυρεωτικής
Πλαγκτολογία

Η **Πλαγκτολογία** είναι ιδιαίτερος κλάδος της Βιολογίας, και ειδικότερα της Υδροβιολογίας, της οποίας κύριο αντικείμενο έρευνας και μελέτης είναι η θαλάσσια και γενικά η υδρόβια πλαγκτονική βιοκοινωνία. Η ταξινόμηση αυτής κατά μέγεθος, είδος, και χώρο ανάπτυξης και γενικά εξέτασης αυτής ως ιδιαίτερο υδατικό οικοσύστημα.

Στην ανάπτυξη της πλαγκτολογίας συμβάλλουν κυρίως θαλάσσια ερευνητικά κέντρα καθώς και μεγάλο δίκτυο ωκεανογραφικών σταθμών όπως και ένα σύνολο ερευνητικών σκαφών, ωκεανογραφικών, που καταγράφουν διάφορες παρατηρήσεις, από τις οποίες εξαρτάται το οικοσύστημα του πλαγκτού, και τις οποίες υποβάλλουν στα παραπάνω κέντρα.

Οι εξειδικευμένοι βιολόγοι επιστήμονες του κλάδου αυτού ονομάζονται πλαγκτολόγοι. Στην Ελλάδα σπουδαίες πλαγκτολογικές έρευνες διενεργούν κυρίως το Ελληνικό Κέντρο Θαλασσίων Ερευνών καθώς και η Υδρογραφική Υπηρεσία του Πολεμικού ναυτικού.

Κατηγορία:Υδροβιολογία
*
Κατηγορία:Κλάδοι της ζωολογίας
Ιωάννης Κετσέας

Ο **Ιωάννης Κετσέας**  (Αθήνα Σεπτέμβριος 1887- Αθήνα 6 Απριλίου 1965), ήταν Έλληνας αθλητής της αντισφαίρισης από τους πρωτοπόρους του αθλήματος στην Ελλάδα και του στίβου. Πολλές φορές πανελληνιονίκης και μετέπειτα μέλος διοικητικών συμβουλίων πολλών αθλητικών οργανισμών. Ήταν στρατιωτικός κι είχε φτάσει μέχρι τον βαθμό του αντιστρατήγου.

## Αθλητική σταδιοδρομία
Ήταν αθλητής στον κλασικό αθλητισμό του Εθνικού ΓΣ Αθηνών και στο άλμα εις ύψος ήταν 1ος στο πανελλήνιο πρωτάθλημα του 1906 με επίδοση 1,60 . Σαν αθλητής του τένις ξεκίνησε το 1903 και ήταν πρωταθλητής Ελλάδος στα πρώτα πανελλήνια πρωταθλήματα, όπως το 1906 2ος στο διπλό αντρών, το 1909 3ος στο διπλό αντρών και το 1908 1ος στο διπλό αντρών, στο Κύπελλο αντισφαίρισης ανατολικής Μεσογείου ήταν 1ος στο διπλό αντρών το 1925 . Έχει τιμηθεί με τα παράσημα *Ταξιάρχη Γεωργίου Α΄*, *Φοίνιξ*, *Ταξιάρχης Αγίου Σάββα* (Γιουγκοσλαβία) και *Ταξιάρχης Φινλανδίας*.

Το 1938 ήταν από τους ιδρυτές της Ελληνικής ομοσπονδίας αντισφαίρισης , ήταν πρόεδρος της επιτροπής που συνέταξε το πρώτο καταστατικό της. Το 1948 στην σύνοδο της ΔΟΕ ο Αιγύπτιος αντιπρόεδρος της ΔΟΕ Μωχάμεντ Πασά πρότεινε στον Κετσέα μιά διοργάνωση αγώνων μεταξύ των χωρών της Μεσογείου. Ο Κετσέας είδε θετικά την πρόταση του και το 1951 έγινε η πρώτη διοργάνωση , είναι οι σημερινοί Μεσογειακοί αγώνες. Από τους πρωτεργάτες της ίδρυσης της Διεθνούς Ολυμπιακής Ακαδημίας η οποία λειτούργησε πάνω σε σχέδιο που είχαν εκπνοήση οι Κετσέας και Καρλ Ντιμ . Μαζί με τον Γιουγκοσλάβο  τότε Ούγκριντς βραβεύτηκαν το 1955 σαν οι ιδρυτές των βαλκανικών αγώνων.  Ήταν αρχηγός των Ελληνικών αποστολών σε πολλούς ολυμπιακούς αγώνες.

Διατέλεσε πρόεδρος του Ο.Α. Αθηνών 1938 - 1965, πρόεδρος της ΕΟΑ 1953 - 1954 , πρώτος πρόεδρος της Ελληνικής Ομοσπονδίας Αντισφαίρισης 1939 - 1940 , Γενικός γραμματέας της επιτροπής Ολυμπιακών αγώνων. Ήταν ο πρώτος γραμματέας της Διεθνούς Επιτροπής Μεσογειακών Αγώνων, πρόεδρος του ΣΕΓΑΣ 1930-1932 , και μέλος της Διεθνούς Ολυμπιακής Επιτροπής την περίοδο 1946-1965.

### Οικογένεια
Ήταν παντρεμένος δύο φορές και απέκτησε δύο κόρες από τον πρώτο γάμο του, τη Μαργαρίτα και τη Φανή. Από αυτές, η Μαργαρίτα (απεβίωσε στις 14 Φεβρουαρίου 2004 και κηδεύτηκε 12 ημέρες μετά, στο Λονδίνο), παντρεύτηκε τον Ιωάννη Μπώξχολ και η ίδια ήταν κυρία των τιμών της βασίλισσας Φρειδερίκης. .

## Παραπομπές


Κατηγορία:Έλληνες αθλητές της αντισφαίρισης
Κατηγορία:Έλληνες αθλητές του άλματος εις ύψος
Κατηγορία:Μέλη Διεθνούς Ολυμπιακής Επιτροπής
Κατηγορία:Αθλητές του ΟΑΑ
Κατηγορία:Πρόεδροι Ελληνικής Ολυμπιακής Επιτροπής
Κατηγορία:Κάτοχοι μεταλλίων του Πανελλήνιου Πρωταθλήματος Στίβου
Σωτήρης Βερσής

Ο **Σωτήρης Βερσής** (Αθήνα 1876 ή 1879 - Αθήνα 1918) ήταν Έλληνας αθλητής του στίβου και της άρσης βαρών, Ολυμπιονίκης το 1896.

Καταγόταν από εύπορη οικογένεια της Αθήνας και ήταν αθλητής του Πανελλήνιου. Σπούδασε στην εμπορική ακαδημία ενώ εργάστηκε και σαν χρηματιστής. Πέθανε το 1918 στην επιδημία ασιατικής γρίπης.

Το 1896 ήταν πρώτος στην άρση βαρών με ένα χέρι στους προκριματικούς των Ολυμπιακών αγώνων, που θεωρούνται και το πρώτο πανελλήνιο πρωτάθλημα, με δεύτερο τον Παπασιδέρη. Στους Πρώτους Ολυμπιακούς αγώνες της Αθήνας ή άρση βαρών διεξήχθη την δεύτερη μέρα των αγώνων στις 26 Μαρτίου στο Παναθηναϊκό στάδιο και ήρθε τρίτος στο αγώνισμα σηκώνοντας 110 κιλά. Σύμφωνα με τον επίσημο ιστότοπο των Ολυμπιακών Αγώνων συμμετείχε και στην δισκοβολία όπου κατέλαβε την τρίτη θέση με επίδοση 27,78 μέτρα.

Συμμετείχε και στους Ολυμπιακούς αγώνες του 1900 στο Παρίσι στη δισκοβολία και στη σφαιροβολία όπου αποκλείστηκε στα προκριματικά.

Ασχολήθηκε και με τη σκοποβολή και το 1912 είχε μια πρώτη και μια τρίτη νίκη στους Παναιγύπτιους Αγώνες στην Αλεξάνδρεια.

## Παραπομπές


## Πηγές
* Ελληνική Ομοσπονδία Άρσης Βαρών: Ιστορικό

Κατηγορία:Έλληνες αθλητές της δισκοβολίας
Κατηγορία:Έλληνες αθλητές της άρσης βαρών
Κατηγορία:Έλληνες χάλκινοι Ολυμπιονίκες
Κατηγορία:Έλληνες χρηματιστές
Κατηγορία:Αθλητές στίβου Πανελληνίου
Κατηγορία:Αρσιβαρίστες Πανελληνίου
Κατηγορία:Έλληνες αθλητές του στίβου στους Θερινούς Ολυμπιακούς Αγώνες
Κατηγορία:Αθλητές του στίβου στους Θερινούς Ολυμπιακούς Αγώνες 1896
Κατηγορία:Αθλητές του στίβου στους Θερινούς Ολυμπιακούς Αγώνες 1900
Κατηγορία:Αρσιβαρίστες στους Θερινούς Ολυμπιακούς Αγώνες 1896
Κατηγορία:Κάτοχοι μεταλλίων του Πανελλήνιου Πρωταθλήματος Στίβου
Ελεύθερη χιονοδρομία στους Χειμερινούς Ολυμπιακούς Αγώνες 2010

Τα αγωνίσματα στο ελεύθερο σκι στους Χειμερινούς Ολυμπιακούς Αγώνες του 2010 διεξήχθησαν στο Σάιπρες Μάουντεν, από τις 13 ως τις 25 Φεβρουαρίου 2010. Για πρώτη φορά συμπεριλήφθηκε ένα νέο αγώνισμα σε αυτήν την Ολυμπιάδα, το σκι κρος.

## Πίνακας μεταλλίων

### Αποτελέσματα
### Αγωνίσματα ανδρών

### Αγωνίσματα γυναικών

## Αγωνίσματα
Στο Βανκούβερ διεξάγονται 6 συνολικά αγωνίσματα: τα ακροβατικά στον αέρα (Aerials) ανδρών και γυναικών, τα μόγκουλς ανδρών και γυναικών και το σκι κρος ανδρών και γυναικών.

## Πρόγραμμα αγώνων
Όλες οι ώρες είναι σταθερή ώρα του Ειρηνικού (UTC-8).

## Διαδικασία πρόκρισης
Για τα έξι αγωνίσματα ο μέγιστος επιτρεπόμενος αριθμός αθλητών και αθλητριών είναι 180. Συγκεκριμένα ως και 30 μπορούν να συμμετέχουν στα μόγκουλς, 25 στα aerials και 35 στα σκι κρος (αυτό ισχύει και για τα δύο φύλα). Καμία χώρα δεν μπορεί να έχει περισσότερους από 18 σκιέρ, με μέγιστο αριθμό 10 ανδρών ή 10 γυναικών ανά συγκεκριμένο κράτος. Για κάθε αγώνισμα καμία χώρα δεν μπορεί να συμμετάσχει με 4 σκιέρ ανά ατομικό αγώνισμα.

Οι χιονοδρόμοι προκρίνονται αν έχουν καταταχθεί στους πρώτους 30 σε αγώνα του παγκοσμίου κυπέλλου της FIS. Η διοργανώτρια χώρα (Καναδάς) μπορεί να συμμετάσχει με έναν σκιέρ σε κάθε αγώνισμα.

## Χώρες που προκρίθηκαν

## Παραπομπές

* May 2009 FIS - Κριτήρια πρόκρισης για τους Χειμερινούς Ολυμπιακούς Αγώνες του 2010 - accessed 22 Ιανουαρίου 2010. Το ελεύθερο σκι αναφέρεται στις σελ. 11–13.
* Βανκούβερ 2010- Πρόγραμμα

Κατηγορία:Αθλήματα Χειμερινών Ολυμπιακών Αγώνων 2010
2010
Επσομίτης

Ο **Επσομίτης** (αγγλ. epsomite) είναι ένυδρο θειικό ορυκτό του μαγνησίου. Έλαβε το όνομά του από το Έπσομ (Σάρεϊ) της Βρετανίας, όπου πρωτοεντοπίστηκε. Οι ιαματικές ιδιότητες των πηγών του Έπσομ οφείλονται στον επσομίτη. Χημικά παρασκευασμένος πωλείται στα φαρμακεία με την επωνυμία "Άλας του Έπσομ".

Ανευρίσκεται συχνά ως επιφλοίωση σε τοιχώματα ορυχείων, σπηλαίων και ορυγμάτων, προερχόμενος από εξαλλοίωση θειούχων ορυκτών πλούσιων σε μαγνήσιο. Απαντά, επίσης, ως προϊόν αποξήρανσης αλατούχων λιμνών και πηγών, σπανιότερα ως απόθεση σε φουμαρόλες.

Σχετίζεται με μελαντερίτη, γύψο, αλοτριχίτη, αλουνογενή και πικερινγκίτη. Σχηματίζει δύο παραμικτικές σειρές με τον μορενοζίτη (NiSO4. 7 H2O) και τον γκοσλαρίτη (ZnSO4 . 7 H2O)

Απαντά σε πολλά σημεία του πλανήτη και είναι πολύ κοινό ορυκτό. Εκτός από το Έπσομ όμορφα δείγματά του ανευρίσκονται επίσης στην Τσεχία (Sedlitz και Saidschitz), τη Σλοβακία (Spania Dolina), την περιοχή του Βεζουβίου στην Ιταλία, τη χερσόνησο Καμτσάτκα της Ρωσίας, τη Νότια Αφρική (προερχόμενος από αποξήρανση λιμνών), το Οντάριο του Καναδά και σε πολλά σπήλαια των ΗΠΑ.

Στην Ελλάδα ανευρίσκεται σχεδόν σε όλα τα μεταλλεία του Λαυρίου καθώς και στη λεκάνη του Καρλοβασίου της Σάμου.

## Πηγές
* Handbook of Mineralogy
* Mindat.org
* Galleries.com
* Webmineral.com

## Δείτε επίσης
* Κατάλογος ορυκτών
* Κατάλογος ορυκτών των μεταλλείων Λαυρίου

## Βιβλιογραφία
* James Dwight Dana, *Manual of Mineralogy and Lithology, Containing the Elements of the Science of Minerals and Rocks*, READ BOOKS, 2008 ISBN 1-4437-4224-4
* Frederick H. Pough, Roger Tory Peterson, Jeffrey (PHT) Scovil, *A Field Guide to Rocks and Minerals*, Houghton Mifflin Harcourt, 1988 ISBN 0-395-91096-X
* Walter Schumann, R. Bradshaw, K. A. G. Mills, *Handbook of Rocks, Minerals and Gemstones*, Houghton Mifflin Harcourt, 1993 ISBN 0-395-51137-2

Επσομιτης
Κατηγορία:Ορυκτά του μαγνησίου
Κατηγορία:Ένυδρα ορυκτά
Μόγκουλς

thumb|Μόγκουλς στο Σούγκαρμπους των ΗΠΑ
Το **Σκι με μόγκουλς** (Mogul skiing, συχνότερα απλώς μόγκουλς) είναι τύπος του ελεύθερου σκι όπου οι χιονοδρόμοι κάνουν σκι σε έδαφος που έχει πολλές λακκούβες ("moguls").

## Μόγκουλς
**Μόγκουλς** λέγονται οι λακούβες που δημιουργούνται στο έδαφος όταν οι χιονοδρόμοι ωθούν το χιόνι σε σωρούς καθώς εκτελούν στροφές μικρής ακτίνας. Επίσης, μπορούν να φτιαχτούν σε λόφο για διαγωνισμούς στο ελεύθερο σκι ή για προπονητικές διαδρομές. Μόλις δημιουργείται με φυσικό τρόπο, ένα μόγκουλ τείνει να επεκταθεί, αφού οι σκιέρ ακολουθούν τα ίδια μονοπάτια γύρω από αυτό και τα αυλάκια που το περιστοιχίζουν βαθαίνουν ακόμα περισσότερο. . Καθώς η χιονοδρομία τείνει να είναι ένας σύνδεσμος από στροφές, σχηματίζονται τα μόγκουλς και δημιουργείται ένα έδαφος με λάκκους. Στα περισσότερα χιονοδρομικά κέντρα συγκεκριμένες πίστες αφήνονται χωρίς περιποίηση ώστε να δημιουργηθούν μόγκουλς. Σε περιπτώσεις που τα τελευταία έχουν πολύ πάγο και είναι πολύ σκληρά για να κάνει κάποιος σκι με ασφάλεια, τότε γίνεται περιποίησή τους.

## Προέλευση
Ο όρος *mogul* προέρχεται πιθανότατα από την γερμανική διάλεκτο και τη γερμανική της Βιέννης * mugl*, που σημαίνει λοφίσκος.

## Αγωνιστικές χιονοδρομίες μόγκουλς
Ο πρώτος διαγωνισμός ελεύθερου σκι με μόγκουλς έλαβε χώρα το 1971. Οι ελεύθερες διαδρομές συμπεριελάμβαναν σκι με μόγκουλς, ακροβατικά στον αέρα (aerials) και διάφορα ακροβατικά κόλπα. Έπειτα από σειρά τραυματισμών στη διάρκεια ακροβατικών στον αέρα, απαγορεύτηκαν από το διαγωνισμό. Η εν λόγω απαγόρευση παρέμεινε σε ισχύ μέχρι και πρόσφατα. Η Διεθνής Ομοσπονδία Χιονοδρομίας (FIS) θεσμοθέτησε το Παγκόσμιο Κύπελλο Πίστας Ελεύθερου Σκι το 1980. Κάθε χρόνο σε όλο τον κόσμο γίνονται πολλές διοργανώσεις που περιλαμβάνουν σκι με μόγκουλς. Το 1992 το ελεύθερο σκι γίνεται επίσημα ολυμπιακό άθλημα και τα μόγκουλς μέρος του. Στους Ολυμπιακούς του 1988 στο Κάλγκαρι ήταν άθλημα επίδειξης. Το πρώτο παγκόσμιο πρωτάθλημα διεξήχθη το 1986 και σήμερα διεξάγεται κάθε δύο χρόνια.

Κατά τη διεξαγωγή του αγωνίσματος, οι αθλητές και αθλήτριες κάνουν σκι γύρω από τα μόγκουλς και εκτελούν διάφορα κόλπα. Μερικά κοινά είναι: 360 X, twister, spread, Daffy, cork-720 και backflip. Η κατωφέρεια είναι πολύ απότομη, με κίση συνήθως ανάμεσα σε 24 και 32 μοίρες (πιο συχνά 28 μοίρες)και μήκους 200-270 μέτρων. Τα άλματα στο αγώνισμα των μόγκουλς είναι μικρότερα από εκείνα στο αγώνισμα των ακροβατικών (aerial) και συχνά αναφέρονται με την ονομασία "kickers" για την απότομη προσγείωση, που "κλοτσά" τον αθλητή ψηλά στον αέρα.

## Παραπομπές


## Εξωτερικοί σύνδεσμοι
* The Surprising Motion of Ski Moguls
* http://www.skidebosses.com - Αρχείο βίντεο με μόγκουλ (σε ελεύθερο στιλ).
* www.mogulskiing.net - Mogul skiing's online home.  Ιστότοπος με πληροφορίες, φωτογραφίες και βίντεο.
* Μαθήματα μόγκουλς

Κατηγορία:Ελεύθερη χιονοδρομία
Πετρίτσι Μεσσηνίας

## Πληροφορίες
Το Πετρίτσι ανήκει στην Κοινότητα Πετριτσίου, υπάγεται στη Δημοτική Ενότητα Βουφράδος, με έδρα το Χατζή και βρίσκεται σε υψόμετρο 381 μέτρων. Το 1689 σε Ενετική Απογραφή, αναφέρεται ως **Αρναούταλη**, όνομα που θα διατηρήσει μέχρι το 1927.

## Γιορτή κρασιού
Κάθε χρόνο στο Πετρίτσι γίνεται η **“Γιορτή του Κρασιού”**, όπου προδφέρεται δωρεάν κρασί, διάφοροι μεζέδες και γίνεται γλέντι με ορχήστρα.

## Διοικητικές μεταβολές

* 21-04-1835, ο οικισμός Αρναούταλη προσαρτάται στο Δήμο Βουφράσου, με έδρα το Χατζή.
* 10-03-1851, η έδρα του Δήμου Βουφράσου μεταφέρεται από τον οικισμό Χατζή στον οικισμό Βλαχόπουλο.
* 30-07-1856, η έδρα του Δήμου Βουφράσου μεταφέρεται από τον οικισμό Βλαχόπουλο στον οικισμό Χατζή.
* 29-08-1882, ο Δήμος Βουφράσου μετονομάζεται σε Δήμο Βουφράδος.
* 31-08-1912, ο οικισμός αποσπάται από το Δήμο Βουφράδος και προσαρτάται στην Κοινότητα Γκρουστεσίου.
* 22-12-1927, ο οικισμός Αρναούταλη μετονομάζεται σε  Πετρίτσι.
* 06-07-1929, ο οικισμός Πετρίτσι αποσπάται από την Κοινότητα Γκρουστεσίου και ορίζεται έδρα της Κοινότητας Πετριτσίου.
* 04-12-1997, ο οικισμός Πετρίτσι αποσπάται από την Κοινότητα Πετριτσίου και προσαρτάται στο Δήμο Βουφράδων.
* 03-07-2002, ο Δήμος Βουφράδων μετονομάζεται σε Δήμο Βουφράδος.
* 07-06-2010, ο οικισμός Πετρίτσι αποσπάται από το Δήμο Βουφράδος και προσαρτάται στο Δήμο Μεσσήνης.

## Παραπομπές


Κατηγορία:Χωριά της περιφερειακής ενότητας Μεσσηνίας
Κατηγορία:Επαρχία Πυλίας
Κατηγορία:Δήμος Μεσσήνης
Γιώργος Παπασιδέρης

Το όνομα **Γιώργος Παπασιδέρης** μπορεί να αναφέρεται στους παρακάτω:

* Γιώργος Παπασιδέρης (μουσικός), Έλληνας τραγουδιστής, συνθέτης και στιχουργός.
* Γιώργος Παπασιδέρης (αθλητής), Έλληνας ολυμπιονίκης το 1896 στη σφαιροβολία.
Ραντεβού στην Κέρκυρα

Το ***Ραντεβού στην Κέρκυρα*** είναι ελληνική ρομαντική - κωμική ταινία σε παραγωγή Ολύμπια Φιλμ και σε σκηνοθεσία Ντίμη Δαδήρα. Το σενάριο γράφτηκε από τον Ιάκωβο Καμπανέλλη, το οποίο βασίστηκε σε μία ιδέα του Γιώργου Ολύμπιου. Πρωταγωνιστούν οι Τζένη Καρέζη και Αλέκος Αλεξανδράκης. 

## Πλοκή

Ένας νεαρός δικηγόρος (Αλέκος Αλεξανδράκης) που μεταχειρίζεται τις γυναίκες σαν "ένα βιβλίο που το διαβάζεις και μετά το πετάς" βρίσκει το μάστορά του στο πρόσωπο μιας δυναμικής Μίρκας (Τζένη Καρέζη) η οποία φαινομενικά εργάζεται ως διευθύντρια στο ξενοδοχείο της μητέρας του στην Κέρκυρα, ενώ στην πραγματικότητα είναι η Ντιάνα, κόρη ενός μεγαλοεπιχειρηματία. Τόσο η Ελένη, μητέρα του Ανδρέα, όσο και ο πατέρας της Ντιάνας παίρνουν μέρος στο φιλόδοξο σχέδιο της νεαρής κοπέλας.

## Διανομή ρόλων

* Τζένη Καρέζη - Μίρκα/Ντιάνα Λανίτου**'
* [[Αλέκος Αλεξανδράκης]] - Ανδρέας Λαμπρινός**'
* Ελένη Χαλκούση - Ελένη Λαμπρινού**'
* [[Λυκούργος Καλλέργης]] - κύριος Λανίτης**'
* Βαγγέλης Πλοιός - Τώνης
* Καίτη Πασά - Ζανέτ Γιαννάτου
* Μαριέττα Κουτσοπούλου - Λίζα
* Μαρίκα Παπαηλιού - Καλλιόπη
* Αλίκη Γκρέκα - Λολίτα
* Κώστας Στράντζαλης - ναύτης

## Παραγωγή
Τη μουσική της ταινίας έγραψε ο Μάνος Χατζιδάκις, ενώ το τραγούδι των τίτλων "Κάπου υπάρχει η αγάπη μου" ερμηνεύει η Νάνα Μούσχουρη. 

Στην ταινία περιλαμβάνονται πλάνα από αναγνωρίσιμα σημεία της Κέρκυρας, όπως το Ποντικονήσι, η Σπιανάδα, το Ανάκτορο των Αγίων Μιχαήλ και Γεωργίου και το λιμάνι. 
 
Επιχρωματίστηκε και προβλήθηκε έγχρωμη στις 4/12/2020 από τον ΑΝΤ1. 

## Παραπομπές


## Εξωτερικοί σύνδεσμοι
*  
* Ραντεβού στην Κέρκυρα στην Ταινιοθήκη της Ελλάδος

Κατηγορία:Ελληνικές ταινίες της δεκαετίας 1960
Κατηγορία:Ταινίες του 1960
Κατηγορία:Ελληνόφωνες ταινίες
Κατηγορία:Ταινίες σε σκηνοθεσία Ντίμη Δαδήρα
Κατηγορία:Ταινίες σε σενάριο Ιάκωβου Καμπανέλλη
Κατηγορία:Ταινίες με μουσική σύνθεση Μάνου Χατζιδάκι
Κατηγορία:Ταινίες παραγωγής Ολύμπια Φιλμ
Κατηγορία:Ελληνικές ασπρόμαυρες ταινίες
Κατηγορία:Ελληνικές αισθηματικές κωμικές ταινίες
Κατηγορία:Ταινίες γυρισμένες στην Κέρκυρα
Γιώργος Παπασιδέρης (αθλητής)

Ο **Γεώργιος Παπασιδέρης** (Κορωπί, 1875 - 1920) ήταν Έλληνας αθλητής του στίβου και της άρσης βαρών, ολυμπιονίκης το 1896. 

## Βιογραφία
Γεννήθηκε στο Κορωπί, σπούδασε νομικά και άσκησε τη δικηγορία, ήταν ευεργέτης της ευρύτερης περιοχής του Δήμου Κεκρωπίας στην Αττική προσφέροντας την περιουσία του για κοινωφελή έργα. 
Στους Α'  Ολυμπιακούς αγώνες του 1896 στην Αθήνα ήταν τρίτος στη σφαιροβολία, είχε συμμετάσχει στη δισκοβολία  και στην άρση βαρών όπου ήταν 4ος στην ανύψωση με τα δύο χέρια . Στους πανελλήνιους προκριματικούς αγώνες για την Ολυμπιάδα είχε πάρει μέρος στην άρση βαρών με τα δύο χέρια και είχε έρθει δεύτερος πίσω από τον Βερσή, ήταν αθλητής του Εθνικού Αθηνών.  

## Κληρονομιά
Το 2015 ιδρύθηκε αθλητικός σύλλογος με το όνομα "Γ. Σ. Παπασιδέρης" με έδρα το Κορωπί με δραστηριότητα στον στίβο και τη χειροσφαίριση (handball) τιμώντας την αθλητική του προσφορά μιας κι εκτός από Ολυμπιονίκης ήταν και ιδρυτικό μέλος ενός από τα πρώτα σωματεία για τη διάδοση της αθλητικής ιδέας στην Ελλάδα, του Γυμναστικού Συλλόγου «Ο Κέκρωψ» (1903), για την κοινωνική του προσφορά στην περιοχή του Κορωπίου, καθώς επίσης και για να κρατηθεί "ζωντανό" το όνομά του μιας και δυστυχώς σήμερα κανένας απόγονος της ιστορικής για το Κορωπί οικογένειας δεν φέρει το επώνυμο Παπασιδέρης. 

## Παραπομπές


Κατηγορία:Έλληνες χάλκινοι Ολυμπιονίκες
Κατηγορία:Έλληνες αθλητές της δισκοβολίας
Κατηγορία:Έλληνες αθλητές της σφαιροβολίας
Κατηγορία:Έλληνες αθλητές της άρσης βαρών
Κατηγορία:Έλληνες αθλητές του στίβου στους Θερινούς Ολυμπιακούς Αγώνες
Κατηγορία:Αθλητές του στίβου στους Θερινούς Ολυμπιακούς Αγώνες 1896
Κατηγορία:Αρσιβαρίστες στους Θερινούς Ολυμπιακούς Αγώνες 1896
Κατηγορία:Κάτοχοι μεταλλίων του Πανελλήνιου Πρωταθλήματος Στίβου
Αλέξανδρος Τουφερής

Ο **Αλέξανδρος Τουφερής** (γαλλικά: *Alexandre Tuffèri*, 8 Ιουνίου 1876 - 14 Μαρτίου 1958) ήταν Έλληνας αθλητής του στίβου, πανελληνιονίκης αλλά και ολυμπιονίκης με τη Γαλλία. Ήταν αθλητής του Πανελληνίου και αργότερα του Εθνικού Γ.Σ. Αθηνών. 

Γεννήθηκε στην Αθήνα. Αν και κάτοικος Αθηνών, συμμετείχε με τα γαλλικά χρώματα σε δύο Ολυμπιάδες το 1896 και το 1900. Στους Μεσολυμπιακούς του 1906 πήρε μέρος με την Ελληνική ομάδα. 

Ο Τουφερής συμμετείχε με τη Γαλλία στους Ολυμπιακούς αγώνες μετά από άρνηση της Διεθνούς επιτροπής να πάρει μέρος με την Ελληνική ομάδα. Ο πατέρας του ήταν Γάλλος και η μητέρα του Ελληνίδα. Ο Τουφερής ήταν τραπεζικός υπάλληλος, έμεινε πολλά χρόνια στην Ξάνθη όταν ήταν διευθυντής τράπεζας και διετέλεσε και πρόεδρος του Ορφέα Ξάνθης από το 1924. 

Κατά τους Α΄ Ολυμπιακούς αγώνες του 1896 στην Αθήνα αναδείχθηκε δεύτερος στο άλμα τριπλούν πίσω από τον Αμερικανό Τζέιμς Κόνολι με επίδοση 12,70μ. Στο αγώνισμα είχαν πάρει μέρος 7 αθλητές και δεδομένου ότι υπήρξε το πρώτο που ολοκληρώθηκε, ο Τουφερής πρόκειται για τον εναρκτήριο β΄ ολυμπιονίκη της σύγχρονης εποχής και τον πρώτο που διακρίθηκε για τη Γαλλία. Μετείχε επίσης στο άλμα εις μήκος χωρίς ανάλογη επιτυχία, ενώ κατά τους Ολυμπιακούς αγώνες του 1900 στο Παρίσι εκ νέου στο τριπλούν όπου ήταν 6ος. Κατά τους Μεσολυμπιακούς του 1906 στην Αθήνα, αποτέλεσε μέλος της ελληνικής αποστολής, αγωνιζόμενος στα 110 μ. (δεν προκρίθηκε για τον τελικό) και στο μήκος άνευ φοράς (7ος με 2,85 μ.).

Στο πανελλήνιο πρωτάθλημα ήταν 1ος στο άλμα τριπλούν το 1902 με επίδοση 13,16μ. , και 1ος στο άλμα εις μήκος το 1901 με επίδοση 5,98,5μ. και το 1902 με επίδοση 5,90μ.. Επίσης ήταν πανελληνιονίκης στα 110 εμπόδια το 1902 με επίδοση 17,6 και το 1906 με επίδοση 19,2. Το 1895 πήρε μέρος στα Τήνια όπου διακρίθηκε στα 100μ. και στο άλμα τριπλούν. Είχε καταρρίψει το πανελλήνιο ρεκόρ μία φορά στο τριπλούν και μία στο άλμα εις ύψος.

## Διακρίσεις
* **Ολυμπιακοί αγώνες**
:Άλμα τριπλούν
::αργυρό: 1896

* **Πανελλήνιο πρωτάθλημα**
:Άλμα τριπλούν
::χρυσό: 1902
:Άλμα εις μήκος
::χρυσό: 1901, 1902
:110 μέτρα με εμπόδια
::χρυσό: 1902, 1906

## Παραπομπές


## Πηγές
* Σύντομο βιογραφικό του στον ΣΕΓΑΣ https://web.archive.org/web/20110721083208/http://www.olympics.segas.gr/olympics/gr/athletes/athlete2.asp?athlete_ID=1386
* Αθλητική Ηχώ, 20 Ιουνίου 1949, όλοι οι νικητές στα Πανελλήνια πρωταθλήματα
* Αθλητική Ηχώ, 29 Σεπτεμβρίου 2003, άρθρο του Π. Λινάρδου *Ξάνθη και Βαλκανικοί αγώνες*. 
* sports-reference.com https://web.archive.org/web/20091008130144/http://www.sports-reference.com/olympics/athletes/tu/alexandre-tufferi-1.html

Κατηγορία:Γάλλοι Ολυμπιονίκες
Κατηγορία:Έλληνες αθλητές δρόμων ταχύτητας
Κατηγορία:Αθλητές του στίβου στους Θερινούς Ολυμπιακούς Αγώνες 1896
Κατηγορία:Έλληνες αθλητές του άλματος εις μήκος
Κατηγορία:Έλληνες αθλητές του άλματος εις τριπλούν
Κατηγορία:Κάτοχοι μεταλλίων του Πανελλήνιου Πρωταθλήματος Στίβου
Κύπελλο Κόρατς 1996-97

Το **Κύπελλο Κόρατς [[καλαθοσφαίριση|καλαθοσφαίρισης]] ανδρών περιόδου [[1996]]-[[1997|97]]** ήταν η διοργάνωση κατά την οποία μια Ελληνική ομάδα έφθασε στην δεύτερη κατάκτησή της και έκτη συνολικά για την Ελλάδα σε όλα τα Ευρωπαϊκά Κύπελλα. Το Κύπελλο Κόρατς 1996-97 διεξήχθη σε 16 προκριματικούς ομίλους από τους οποίους περνούσαν στην επόμενη φάση οι δυο πρώτοι και στη συνέχεια αλλεπάλληλους γύρους διπλών αναμετρήσεων, έως και τον επίσης διπλό Τελικό, όπου έφθασαν η Τουρκική Τόφας Μπούρσα και ο Α.Σ. Άρης Θεσσαλονίκης.

## Ο διπλός Τελικός
Ο πρώτος τελικός δόθηκε στο Παλέ Ντε Σπορ και μια βδομάδα αργότερα ακολούθησε η ρεβάνς στο γήπεδο της τουρκικής ομάδας. 

Ο Άρης είχε μια πολύ άσχημη βραδιά στο πρώτο ματς και ηττήθηκε με 66-77. Όμως στη ρεβάνς ήταν εκπληκτικός, επικράτησε με σκορ 88-70 και πήρε έτσι το δεύτερο Ευρωπαϊκό του τίτλο, μετά το Κύπελλο Κυπελλούχων του 1993.

## Πηγή
*Περιοδικό "Τρίποντο"

1996 1997
Κορατς
Κορατς
Ευάγγελος Δαμάσκος

Με το όνομα **Ευάγγελος Δαμάσκος** είναι γνωστοί οι:

* Ευάγγελος Δαμάσκος (ηθοποιός)
* Ευάγγελος Δαμάσκος (αθλητής)
McDonald's Championship

Το **McDonald's Championship** (πιο γνωστό ως *McDonald's Open* από τον εμπορικό χορηγό του) ήταν μια διεθνής συνάντηση μπάσκετ, με επίσημο χαρακτήρα, που στόχο της είχε την προσέγγιση του αθλήματος μεταξύ δυο διαφορετικών σχολών, εκείνης της Αμερικής με την αντίστοιχη της Ευρώπης και είχε αντικαταστήσει το διηπειρωτικό κύπελλο.

Διοργανώθηκαν εννέα συνεχόμενα τουρνουά, εκ των οποίων το πρώτο έλαβε χώρα το 1987 στο Μιλγουόκι των ΗΠΑ και τα υπόλοιπα οκτώ στην Ευρώπη. Στο τουρνουά αυτό, που τα πρώτα πέντε χρόνια του γινόταν σε ετήσια βάση κάθε Οκτώβριο και στη συνέχεια έγινε διετές, συνήθως έπαιρνε μέρος μια ομάδα του Αμερικανικού πρωταθλήματος ως προσκεκλημένη και κάποιες κορυφαίες Ευρωπαϊκές ομάδες, αλλά και Εθνικές ομάδες Ευρωπαϊκών χωρών ή ακόμη ομάδες επίλεκτων.

Τα πρωτεία των τίτλων κατέχουν οι αμερικανικοί σύλλογοι. Παρά την εμπορική επιτυχία που σημείωσαν οι αγώνες, ο θεσμός αυτός τελικά καταργήθηκε 13 χρόνια μετά την καθιέρωσή του.

## McDonald's και ελληνικό κοινό
Η μόνη ελληνική ομάδα που έχει συμμετάσχει σε αυτή τη διοργάνωση είναι ο Ολυμπιακός.

## [[Μιλγουόκι]] 23-25 Οκτωβρίου 1987

## [[Μαδρίτη]] 21-23 Οκτωβρίου 1988

## [[Ρώμη]] 20-22 Οκτωβρίου 1989

## [[Βαρκελώνη]] 11-13 Οκτωβρίου 1990

## [[Παρίσι]] 17-18 Οκτωβρίου 1991

## [[Μόναχο]] 21-23 Οκτωβρίου 1993

## [[Λονδίνο]] 19-21 Οκτωβρίου 1995

## [[Παρίσι]] [[McDonald's Championship 1997|16-18 Οκτωβρίου 1997]]
::Κύριο λήμμα: McDonald's Championship 1997

## [[Μιλάνο]] 14-16 Οκτωβρίου 1999

## Παραπομπές


## Πηγές
* "100 χρόνια μπάσκετ 1891-1991"

ΝΒΑ-FIBA Τουρνουά OPEN
ΝΒΑ-FIBA Τουρνουά OPEN
Ιωάννης Περσάκης

Ο **Ιωάννης Περσάκης** (1877 – 1943), ήταν Έλληνας αθλητής στίβου του Πανελλήνιου, ολυμπιονίκης το 1896.

Στους Α' Ολυμπιακούς αγώνες το 1896 στην Αθήνα στις 25 Μαρτίου στο Παναθηναϊκό στάδιο ήταν τρίτος στο άλμα εις τριπλούν με επίδοση 12,52μ. που ήταν νέο πανελλήνιο ρεκόρ. Στο πρώτο πανελλήνιο πρωτάθλημα του 1896 που ήταν και προκριματικοί για τους Ολυμπιακούς ήταν 1ος στο άλμα εις τριπλούν με επίδοση 12,44. 

## Παραπομπές


## Πηγές
*Σύντομο Βιογραφικό του στον ΣΕΓΑΣ https://web.archive.org/web/20060104130616/http://www.olympics.segas.gr/olympics/gr/athletes/athlete2.asp?athlete_id=1343

Κατηγορία:Έλληνες αθλητές του άλματος εις τριπλούν
Κατηγορία:Αθλητές στίβου Πανελληνίου
Κατηγορία:Έλληνες αθλητές του στίβου στους Θερινούς Ολυμπιακούς Αγώνες
Κατηγορία:Έλληνες χάλκινοι Ολυμπιονίκες
Κατηγορία:Αθλητές του στίβου στους Θερινούς Ολυμπιακούς Αγώνες 1896
Κατηγορία:Έλληνες αθλητές της αναρίχησης επί κάλω
Δημήτριος Δρίβας

Ο **Δημήτριος Δρίβας** (Σπέτσες ? - ? ) ήταν Έλληνας αθλητής της κολύμβησης, ολυμπιονίκης του 1896.

Στους Ολυμπιακούς αγώνες του 1896 στην Αθήνα ήταν τρίτος στην κολύμβηση 100 μέτρα ελευθέρας ναυτών . Στο συγκεκριμένο αγώνισμα πήραν μέρος μόνο Έλληνες και διεξήχθη στην Ζέα, πρώτος ήταν ο Μαλοκίνης και δεύτερος ο Χαζάπης. 

## Πηγές
* Σύντομο βιογραφικό του από τον ΣΕΓΑΣ http://www.olympics.segas.gr/olympics/gr/athletes/athlete2.asp?athlete_ID=1985

Κατηγορία:Έλληνες χάλκινοι Ολυμπιονίκες
Κατηγορία:Έλληνες αθλητές της κολύμβησης
Κατηγορία:Έλληνες ναυτικοί
Κατηγορία:Κολυμβητές στους Θερινούς Ολυμπιακούς Αγώνες 1896
Κατηγορία:Έλληνες κολυμβητές στους Θερινούς Ολυμπιακούς Αγώνες
Ευάγγελος Δαμάσκος (αθλητής)

Ο **Ευάγγελος (Άγγελος) Δαμάσκος** (Αχαρναί ? -?) ήταν Έλληνας αθλητής τού στίβου του Εθνικού Γ.Σ. Αθηνών, και Ολυμπιονίκης το 1896.

Στους Α' Ολυμπιακούς αγώνες του 1896 στην Αθήνα ήταν τρίτος στο άλμα επί κοντώ με επίδοση 2,85μ. . Ήταν πρώτος στους πανελλήνιους αγώνες του 1896 στο άλμα επί κοντώ με επίδοση 2,90 όπου αποτέλεσε και το πρώτο πανελλήνιο ρεκόρ. Ωστόσο, η ΔΟΕ και η IAAF ασπάζονται ότι η τρίτη θέση κατακτήθηκε από αμφότερους τους Έλληνες αθλητές, με 2,60μ.

## Πηγές
*Σύντομο βιογραφικό του στον ΣΕΓΑΣ http://www.olympics.segas.gr/olympics/gr/athletes/athlete2.asp?athlete_ID=1210


Κατηγορία:Έλληνες αθλητές του άλματος επί κοντώ
Κατηγορία:Έλληνες χάλκινοι Ολυμπιονίκες
Κατηγορία:Αθλητές στίβου Εθνικού ΓΣ
Κατηγορία:Έλληνες αθλητές του στίβου στους Θερινούς Ολυμπιακούς Αγώνες
Κατηγορία:Αθλητές του στίβου στους Θερινούς Ολυμπιακούς Αγώνες 1896
Κατηγορία:Κάτοχοι μεταλλίων του Πανελλήνιου Πρωταθλήματος Στίβου
Αλέξανδρος Νικολόπουλος

Ο **Αλέξανδρος Νικολόπουλος** (Μεσσήνη 1875 - ? ) ήταν Έλληνας αθλητής της γυμναστικής, ολυμπιονίκης το 1896.

Σπούδασε ιατρική στην Αθήνα μάλιστα την περίοδο των αγώνων το 1896 ήταν ακόμα φοιτητής , ήταν αθλητής του Ομίλου Φιλάθλων. Τελειώνοντας τις σπουδές του άσκησε την ιατρική και ήταν και καθηγητής του Διδασκαλείου γυμναστικής. Είχε συμμετάσχει και στα Τήνια το 1895 όπου είχε διακριθεί. 

Στους Α' Ολυμπιακούς αγώνες του 1896 στην Αθήνα ήταν τρίτος στην άρση βαρών με ένα χέρι σηκώνοντας 57,2 κιλά. 

## Παραπομπές


## Πηγές
*Σύντομο βιογραφικό του από τον ΣΕΓΑΣ http://www.olympics.segas.gr/olympics/gr/athletes/athlete2.asp?athlete_id=1963
*Ελληνική Ομοσπονδία Άρσης βαρών http://209.85.229.132/search?q=cache:ImjLZ2oKxowJ:www.weightlifting.gr/Greek/frames/hist02.htm+%CE%91%CE%BB%CE%AD%CE%BE%CE%B1%CE%BD%CE%B4%CF%81%CE%BF%CF%82+%CE%9D%CE%B9%CE%BA%CE%BF%CE%BB%CF%8C%CF%80%CE%BF%CF%85%CE%BB%CE%BF%CF%82+1896&cd=13&hl=el&ct=clnk&gl=gr

Κατηγορία:Έλληνες χάλκινοι Ολυμπιονίκες
Κατηγορία:Έλληνες αθλητές της άρσης βαρών
Κατηγορία:Έλληνες αθλητές της ενόργανης γυμναστικής
Κατηγορία:Αρσιβαρίστες στους Θερινούς Ολυμπιακούς Αγώνες 1896
273 Άτροπος

Η **Άτροπος (Atropos)** είναι αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 10,26. Ανακαλύφθηκε το 1888 από τον Αυστριακό αστρονόμο Γιόχαν Παλίζα, που παρατηρούσε από τη Βιέννη, και πήρε το όνομά του από τη μία από τις τρεις Μοίρες στην ελληνική μυθολογία.

## Φυσικά χαρακτηριστικά
Η μέση διάμετρος της Ατρόπου εκτιμάται σε 29 χιλιόμετρα. Ο φασματικός της τύπος δεν είναι γνωστός, ενώ το άλβεδό της είναι 0,162. Η Άτροπος περιστρέφεται γύρω από τον εαυτό της μία φορά κάθε 20 ώρες.

## Παραπομπές


## Εξωτερικοί σύνδεσμοι
* Τροχιά από το JPL (Java) / Εφημερίδα

Ατροπος
275 Σαπιέντια

Η **Σαπιέντια (Sapientia)** είναι μεγάλος και σκουρόχρωμος αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 8,85. Ανακαλύφθηκε το 1888 από τον Αυστριακό αστρονόμο Γιόχαν Παλίζα, που παρατηρούσε από τη Βιέννη.

Ονομάστηκε από τη ρωμαϊκή προσωποποίηση της σοφίας, τη Σαπιέντια.

## Φυσικά χαρακτηριστικά
Η μέση διάμετρος της Σαπιέντιας εκτιμάται σε 115 έως 121 χιλιόμετρα. Ο φασματικός της τύπος είναι **C** (ανθρακούχος), ενώ το άλβεδό της είναι 0,049. Η Σαπιέντια περιστρέφεται γύρω από τον εαυτό της μία φορά κάθε 20 ώρες. Η μέση θερμοκρασία στην επιφάνειά της εκτιμάται σε 100 ως 105 βαθμούς Κελσίου κάτω από το μηδέν.

## Παραπομπές


## Εξωτερικοί σύνδεσμοι
* Τροχιά από το JPL (Java) / Εφημερίδα

Σαπιεντια
Κυανοτριχίτης

Ο **κυανοτριχίτης** (αγγλ. cyanotrichite, γαλλ. Cuivre Velouté) είναι ένυδρο θειικό ορυκτό του χαλκού και του αργιλίου. Έλαβε το όνομά του από το χρώμα του (κυανό) και τις συσσωματώσεις που θυμίζουν έντονα ατημέλητα μαλλιά (τρίχες).

## Εμφάνιση, παραγενέσεις
Ανευρίσκεται ως δευτερογενές, μάλλον σπάνιο, ορυκτό σε ζώνες οξείδωσης θειούχων μεταλλευμάτων του χαλκού.

Σχετίζεται με μαλαχίτη, αζουρίτη, βροσαντίτη, σμιθσονίτη, χαλκοφυλλίτη και ολιβινίτη.

Απαντά σε αρκετές περιοχές της Γης κύρια σε ζώνες οξείδωσης ορυχείων μεταλλευμάτων χαλκού. Πολύ όμορφα δείγματά του απαντούν στη Μολδαβία, στο ορυχείο Cap Garonne στη Γαλλία, σε αρκετά ορυχεία της Κορνουάλλης Βρετανία), στη Σαρδηνία, τα Ουράλια όρη στη Ρωσία, στην Αυστρία, την Καταλωνία (Ισπανία), τη Βεστφαλία (Γερμανία), το Καζακστάν, στις ΗΠΑ (Πολιτείες Αριζόνα Νέο Μεξικό, Γιούτα, Νεβάδα) και την Ατακάμα της Χιλής.

Στην Ελλάδα ανευρίσκονται όμορφα δείγματά του στα περισσότερα μεταλλεία Λαυρίου.

## Πηγές
*Handbook of Mineralogy
*Mindat.org
*Galleries.com
*Webmineral.com

## Δείτε επίσης
*Κατάλογος ορυκτών
*Κατάλογος ορυκτών των μεταλλείων Λαυρίου

## Βιβλιογραφία
*James Dwight Dana, *Manual of Mineralogy and Lithology, Containing the Elements of the Science of Minerals and Rocks*, READ BOOKS, 2008 ISBN 1443742244
* Frederick H. Pough, Roger Tory Peterson, Jeffrey (PHT) Scovil, *A Field Guide to Rocks and Minerals*, Houghton Mifflin Harcourt, 1988 ISBN 039591096X
* Walter Schumann, R. Bradshaw, K. A. G. Mills, *Handbook of Rocks, Minerals and Gemstones*,  Houghton Mifflin Harcourt, 1993 ISBN 0395511372

## Σημειώσεις


Κυανοτριχιτης
Κατηγορία:Ορυκτά του θείου
Κατηγορία:Ορυκτά του χαλκού
Κατηγορία:Ένυδρα ορυκτά
Κάτω εκκλησία

Η **Κάτω εκκλησία** είναι όρος διάκρισης στην Εκκλησία της Αγγλίας ή άλλες Αγγλικανικές εκκλησίες που αρχικά είχε επιφορτιστεί με αρνητική έννοια. Κατά την σειρά των δογματικών και εκκλησιαστικών προκλήσεων τον 16ο και 17ο αιώνα, σχολιαστές και θεολόγοι, ευνοούσαν τη θεολογία, τη λατρεία και την ιεραρχική δομή του Αγγλικανισμού ως την αληθέστερη μορφή  Χριστιανισμού και την ανέφεραν ως *[[Υψηλή εκκλησία (Ηνωμένο Βασίλειο)|Υψηλή εκκλησία]]*. Από τις αρχές του 18ου αιώνα, όσοι θεολόγοι και πολιτικοί που ήθελαν περισσότερη μεταρρύθμιση και μεγαλύτερη φιλελευθεροποίηση της δομής της εκκλησίας καλούνταν *κάτω εκκλησία*.

## Ιστορική χρήση
Ο όρος χρησιμοποιούταν στις του 18ου αιώνα ως το ισοδύναμο του *Ελευθερόφρων*, εννοώντας κάποιους που προετοιμαζόταν να  παραχωρήσουν πολύ ελευθερία σε ζητήματα πίστης και πειθαρχίας, σε αντιδιαστολή με την άνω εκκλησία, όπου απευθυνόταν σε εκείνους που είχαν μια υψηλή αντίληψη της αποκλειστικής εξουσίας της επίσημης εκκλησίας, του επισκοπισμού και του λειτουργικού συστήματος. Αυτές οι θέσεις συνέπιπταν με αυτές των αντικομφορμιστών Πουριτανών και Ανεξάρτητων στην Εκκλησία της Αγγλίας. 

Σήμερα, οι *κάτω εκκλησίες* δίνουν περισσότερη έμφαση στην Προτεσταντική φύση του Αγγλικανισμού, και συχνά είναι Ευαγγελικές στην πίστη και την πρακτική τους.

## Βλέπε επίσης
* Αγγλικανισμός
* Αγγλοκαθολικισμός
* Άνω εκκλησία
* Ευρεία εκκλησία
* Εκκλησία της Αγγλίας
* Μεθοδισμός

## Βιβλιογραφία
* Cross, F. L. (ed.) (1957) *The Oxford Dictionary of the Christian Church*. London: Oxford U. P.; Low Churchmen, p. 824

## Εξωτερικοί σύνδεσμοι
* Catholic Encyclopedia: Low Church

Κατηγορία:Αγγλικανισμός